KATMATA PALGEGA
Tere tulemast saatesse! Mina olen Johanna.
On rõõm olla koos teiega!
Tänä räägime prohvetlikust põlvkonnast,
elust sellel põneval ajal, mil Isa tahab meid mobiliseerida.
Ta otsib neid, keda läkitada.
Ta otsib neid, kes ütlevad armastusega:
"Isa, kuidas ma saaksin laiendada Sinu Kuningriiki?"
Usun, et Jumal on külvanud igaühe südamesse
soovi rääkida Jeesusest, Jumala armastusest.
Varsti prohveteerib Avatud Taeva tiim meile muusika ja sõnade kaudu.
Selle laulu on Ida kirjutanud oma armsale väiksele õele
julgustuseks ja prohveteeringuks.
Kuid see laul on mõeldud igaühe jaoks.
Laulu sõnad on võetud Jeremija raamatust.
Võime igaüks laulda neid sõnu endale.
Loeme Jeremija 1:4 alates.
"Mulle tuli Issanda sõna; ta ütles:
"Enne kui ma sind emaihus valmistasin, tundsin ma sind,
ja enne kui sa emaüsast välja tulid, pühitsesin ma sinu:
ma panin su rahvastele prohvetiks."
Aga mina ütlesin: "Oh Issand Jumal!
Vaata, ma ei oska rääkida, sest ma olen noor."
Kuid Issand ütles mulle: "Ära ütle: ma olen noor,
vaid mine kõikjale, kuhu ma sind läkitan,
ja räägi kõike, mida ma sind käsin.
Ära karda neid, sest mina olen sinuga, ja päästan sinu, ütleb Issand."
Ja Issand sirutas oma käe ning puudutas mu suud;
ja Issand ütles mulle: "Vaata, ma annan oma sõnad sulle suhu.
Vaata, ma panen su täna rahvaste ja kuningriikide üle."
Tihti ütleme midagi sellist: "Oh, aga mina olen noor."
"Oh, aga mina olen vana." "Mina olen see või teine."
Isa tahab armastada meid terveks.
Isa tahab viia meid sinna, kus kõik on võimalik.
Ta tahab kiiresti ette valmistada, varustada ja läkitada sind.
Kuulame seda laulu ja võta välja oma märkmik.
Võta see enda juurde ja lase Jumalal rääkida.
Pane kirja see, mida sa näed.
Pane kirja see, mida koged. Isa tahab rääkida otse su südamesse.
Sõnu enda südamelt sinu südamele.
Jätkame peatselt ja vaatame, kuidas Püha Vaim meid juhib.
Kuulame, mis Tema meile räägib.
Palun, Avatud Taeva meeskond.
Enne kui ükski inimene teadis sinu kohta
Mina teadsin juba kõike
Enne kui keegi Sind nägi
Mina nägin kõike
Mina kutsusin sind nimepidi Tegin sind enda omaks
Mina andsin sinule kutsumise Ja pühitsesin sind
Juba noorena tundsid mind Täna tahan veel õpetada
Ära lase oma janul kustuda Ma valan kohe juurde
Enne kui mõtled uue suuna peale
Mina näitan sulle seda
Enne kui mõtled õige otsuse üle
Mina räägin sulle sellest
Mina annan sulle kõik teadmised ja tarkuse
Kui usaldad mind, olen sinuga koos
Juba noorena tundsid mind Täna tahan veel õpetada
Ära lase oma janul kustuda Ma valan kohe juurde
Ära ütle, et sa oled noor!
Mina ja sina koos, meie oleme tiim
Miski ei võida meid Miski ei heiduta meid
Mina annan sõnad, sina räägi
Juba noorena tundsid mind Täna tahan veel õpetada
Ära lase oma janul kustuda Ma valan kohe juurde
Ära ütle, et sa oled noor!
Mina ja sina koos, meie oleme tiim
Miski ei võida meid Miski ei heiduta meid
Mina annan sõnad, sina räägi
Ära ütle, et sa oled noor!
Mina ja sina koos, meie oleme tiim
Miski ei võida meid Miski ei heiduta meid
Mina annan sõnad, sina räägi
Isa otsib neid, keda läkitada.
Selle laulu ajal sai mu südames kinnitust see,
kuidas nii paljudel neist, kes elavad meie seas, on kutsumine.
Oled tundnud ära Jumala kutsumise.
Ta on pannud su südamesse innukuse midagi teha.
Naudid seda, kui inimesed saavad terveks,
kui kuuled head õpetust, kui rahvale prohveteeritakse elu.
Isa kutsub sind seda tegema.
Nüüd on aeg astuda publikust välja mänguplatsile.
Kogen, kuidas Jumala kutsumine paljude sees magab.
Inimeste eest palvetades juhtub tihtipeale nii,
et ma tunnen ära inimese kutsumise. Prohveteerin talle, julgustan.
Siis ma tean, et nad kirjutavad selle üles.
See on hea, me peame Jumala sõnad üles kirjutama.
Selleks, et neid hiljem lugeda ja saada kinnitatud.
Aga kui ma kirjutan terve märkmiku täis prohveteeringuid oma kutsumisest,
sa istud ja mõtled, kuidas said taas kinnituse edasi astuda.
Näen sind järgmisel aastal ja sa ütled:
"Nüüd mul on kaks märkmikku, mis on täis kinnitusi!
Mul on kutsumine ja Jumal taas kinnitas seda."
Aga sa ei tee selle heaks midagi.
Näen sind kümne aasta pärast, kus sa ütled:
"Mul on kutsumine!
Mul on kümme märkmikut täis prohveteeringuid.
Täna Jumal jälle kinnitas!"
Kuid sa ei tee midagi, istud kiiktoolis.
See hoiab sind liikumises, kuid ei vii kuskile.
Nüüd on sinu aeg paluda väge, et hakata liikuma oma kutsumises.
Kui oled saanud ilmutuse Jumalast ja oma kutsumisest,
siis peame paluma väge, et hakata seda täitma.
Väge hakata liikuma.
Palu spetsiifiliselt:
"Isa, anna mulle vägi ja võidmine ja sinu autoriteet selle kutsumise jaoks."
"Ma tahan hakata liikuma!"
Samamoodi, kui saame ilmutuse Jumalast,
võime paluda tarkust, kuidas seda ilmutust tõeks elada.
Kui meil on palju ilmutuslikku tarkust, mis me sellega peale hakkame?
Kui me ei saa tarkuse vaimu seda tõeks elada?
Nüüd on aeg anuda tarkust, elada tõeks Jumala ilmutust.
Nüüd on aeg anuda väge selle kutsumise jaoks,
mille Jumal on sinu südamesse pannud enne kui su ema-isa sind tundsid.
Ära palveta nii: "Küll Isa teab.
Küll see vägi tuleb siis, kui on õige aeg."
Ma ei kahtle väe tulekus, kuid ma usun,
et Jumal ütleb: "Palujale antakse ja see kes otsib, see leiab."
Isa armastab väga täpseid palveid.
Isa tahab aktiveerida kogu Taeva Kuningriigi
täitma sinu spetsiifilisi palvesoove.
Kui sa palud väge, ütle:
"Isa, tahan, et haiged saaksid minu palvete läbi terveks."
Jumal vastab sellele.
Ära ütle: "Võib-olla siis kunagi ühel päeval..."
Isa tahab, et sa palud spetsiifilisi palveid.
"Isa, tahan hakata liikuma,
panna käed haigete peale nii, et nad saavad terveks!"
Kui see on sinu kutsumine.
Suru end selle kutsumise poole.
Uuri Piiblist, kuidas Jeesus ja apostlid tervendasid.
Intervjueeri inimesi, kes tegutsevad tervendamise andides.
Loe selleteemalisi raamatuid.
Käi koosolekutel, kus inimesed kasutavad seda andi.
Nii võtad õige suuna.
Näitad Jumalale, et sa tahad end ette valmistada.
Tahad astuda sellesse kohta, kus haiged saavad terveks.
See oli näide ühest kutsumisest.
Isa tahab võtta ära häbi.
Häbi, kahtluse, allasurutud vaimu.
Ta tahab anda sulle võime ja arusaamise
näha ennast taevaste silmadega.
Vaadelda ennast ja oma elu nii, nagu Isa seda näeb.
Me teame, et Isa näeb sinus potentsiaali.
Isa näeb, kuidas Ta saab sind oma armastuses kasutada.
Jumal ütleb: "Ära hoia kinni mineviku asjadest."
Mõtled, et kui varem ei ole juhtunud, siis nüüd ka ei juhtu.
Kõik need inimesed, kes on sind solvanud.
Isa tahab ise tervendada sinu mineviku haavu.
Selleks, et võiksid tänasest alates sirutada eesmärgi poole.
Sirutada tuleviku poole,
mitte määratleda oma elu selle järgi, mis on kunagi olnud.
Lase lahti minevikust. Lase Jumalal tervendada.
Lase Jumalal tuua lohutus, tervenemine, andestamine.
Isa ei oota muud,
Ta tahab Jeesuse vere läbi tervendada kogu su mineviku.
Ta tahab anda sulle võime anda andeks ka iseendale.
Ära süüdista iseennast.
Jeesuse veri on sind puhtaks pesnud.
Isa, palume meelte uuendamist,
et võiksime mõelda nii, nagu Sina mõtled.
Et näeksime nii, nagu sina näed - tulevikku.
Meie koguduste tulevikku, meie rahva tulevikku,
kuni Jeesuse tagasitulekuni.
Kogen, kuidas keegi mõtleb: "Aga mul on praegu nii raske."
"Ma olen praegu nii kitsas kohas."
Kogen, kuidas Isa ütleb sulle:
"Enne päiksetõusu on alati kõige pimedam."
Enne päiksetõusu on kõige pimedam hetk.
Kogen, et läbimurre on tulekul.
Päike tõuseb sinu elus.
Isa tahab viia sind läbi pimeda oru.
Sa ei pea midagi kartma.
Ülistame ja täname elavat Jumalat.
Isa leiab sind täpselt sellest olukorrast.
Oled öelnud: "Jumal ei vasta, Jumal ei räägi!"
Taevas on kui suletud.
Aga kui me palvetame elava Jumala poole,
siis Taevas leiab sind üles.
Väljapääsu tee on avatud su ees.
Ida, esitan sulle väljakutse.
Hakka prohvetlikult voolama.
Laula meile seda, mida Püha Vaim su südamele räägib.
Kuulame ja ülistame kaasa. Palun, Ida.
Siin ma olen
Ma vajan Sind
Siin ma olen
Jeesus, ma vajan Sind
Ma ei saa üksi hakkama
Ma vajan Sind
Anna julgus
Ma vajan Sind
Isa ütleb: Vaata, tee on avatud!
Isa ütleb sulle: Vaata, tee on valmis!
Ta valmistas selle ette Sinu jaoks
Võta samm
Ta ootab sind
Tee on avatud
Vaata, tee on avatud!
Ta ootab sind
Sa ei ole üksi
Ta ootab sind
Vaata, tee on avatud!
Ta ootab sind
Vaata, tee on avatud!
Võime Piiblist lugeda prohvet Eliisast.
Ta kutsus enda juurde kandlemängija.
Kandlemängija mängis ja Jumala Sõna ütleb,
et siis tuli Eliisale Jumala Sõna.
Usun, et paljud said praegu võtta vastu teadmisesõnu,
Ida laulmise ajal.
Jumal on andnud meile väelise vahendi -
muusika ja ülistuse, Jumala ligiolus viibimise.
Nii on tänapäeval ja oli ka prohvet Eliisa ajal.
Kui kandlemängija mängis, võttis prohvet vastu Jumala Sõna.
Uue lepingu ajal on igaühe meie sees Jumala Vaim.
Oleme Püha Vaimu templid.
Leiame selle koha igapäevaselt.
Ülistame Jeesust, kuulame ülistusmuusikat.
Ükskõik, millist võitud muusikat.
Kuulame, mida Vaim tahab öelda.
Eralda see aeg igapäevaselt.
Sain paar teadmisesõna Ida laulmise ajal.
Esiteks, seda saadet vaatab üks mees.
Sa oled paar päeva mõelnud, et peaksid habeme ära ajama.
Tea, et Jumal kutsub just sind.
Oled habeme ette kasvatanud ja nüüd mõtled selle ära ajada.
Isa ütleb, et ta tahab võida su suu rääkima.
Ta tahab anda oma sõnad sinu suhu, et sina räägiksid need välja.
Need on armastuse ja armu sõnad, tervendavad sõnad.
Ta võiab su keele kõnelema.
Ära ütle, et sa ei oska rääkida, oled selline või selline.
Nagu Jumal ütleb Piiblis Jeremijale: "Ära karda, mina annan sõnad."
Isa, tänan prohvetliku võidmise eest selle mehe elus.
Tänan, et Sa võiad ta rääkima, prohveteerima.
Võiad ta kutsuma esile nähtamatut.
Siis ma nägin kas abielupaari või üksikut inimest.
Oled kolinud veidi aega tagasi uude linna.
Jumal on muutnud su töökohta või midagi ja oled kolinud teise linna.
Nägin sind selles linnas ja su mõlemale poole ilmusid käed
ja need käed moodustasid lõpuks suure ringi.
Jumal kingib sulle uusi imelisi inimsuhteid.
Sõpru ja vaimulikke kontakte selles uues linnas.
Ta viib sind kohtadesse, kus saad usus üles ehitatud.
Isa, anna inimesi ja suhteid sellele abielupaarile.
Nende kahe peal on olnud aastaid Jumala kutsumine.
Väeline Jumala kutsumine ja tahtmine laiendada Kuningriiki.
Isa ütleb: "Nüüd on see aeg."
Ta tahab anda julguse hirmu asemele.
Ta tahab võtta ära hirmu inimeste ees
ja anda kindla teadmise lootusest, millesse Ta on kutsunud.
Isa, täname Sind! See linn saab olema õnnistatud!
Sõber, küsi, kuidas Jumal näeb seda olukorda.
Mida Jumal sulle räägib? Kuhu minna, mida teha?
Palu tarkust, et võiks täide minna see nägemus,
mille Jumal on su südamesse pannud.
Isa, tahan tänada paljude inimeste eest,
keda Sa oled kutsunud.
Nii paljude südamed tuksuvad ja nad tahavad teenida,
laiendada Kuningriiki, kutsuda inimesi päästele,
tervendada, vabastada ahelatest.
Isa, palume väge astuda selle ülesande sisse.
Jumal, Sinu võidmist ja Püha Vaimu inspiratsiooni
hakata astuma ja liikuda edasi.
Ütle: "Isa, tahan võtta esimese sammu."
See samm on ettevalmistatud teel.
Au Sulle, Isa.
Saame käia ettevalmistatud teedel.
Esimene samm on kõige raskem.
Tahame astuda selle sammu.
Tõuse kohe püsti ja võta see samm!
"Isa, tahan sirutada end selle eesmärgi poole."
Mõtled, et sa ei tea, mis tulevik toob.
Nii ongi. Me ei tea.
Kuid me teame, et Jumala plaan on parim.
Tema plaanis on rahu.
Sa saad elada elu, kus on Jumala auhiilgus.
See on parim.
Usus võime sirutada selle poole, mis on tulekul.
Ütleme Jesaja 6 sõnadega:
"Siin ma olen, Issand, läkita mind."
Tõlge: Sanna Pitko